അവസാന അഞ്ചോവറില് ബാറ്റര്മാര്ക്ക് സ്കോര് ഉയര്ത്താനായില്ല: എംഎസ് ധോണി അവസാന അഞ്ചോവറില് ബാറ്റര്മാര്ക്ക് സ്കോര് ഉയര്ത്താന് ആയില്ലെന്ന് ചെന്നൈ സൂപ്പര് കിങ്സ് നായകന് മഹേന്ദ്രസിങ് ധോണി. 150നോടടുത്ത സ്കോറാണ് ലക്ഷ്യം വെച്ചത്. 1516 ഓവറുകള് ആയപ്പോള് മത്സരത്തിന്റെ പേസ് ഉയര്ത്തേണ്ടതായിരുന്നു എന്നാല് ഇതിന് സാധിച്ചില്ല. മത്സരശേഷം ധോണി പറഞ്ഞു. വളരെ പേസുള്ള വിക്കറ്റായിരുന്നു അത്. ഷോട്ടുകള് കളിക്കാന് ഇത് പ്രതിസന്ധിയുണ്ടാക്കി. ഈ ബുദ്ധിമുട്ട് ഡല്ഹി ബാറ്റര്മാര്ക്കും ഉണ്ടായി ധോണി പറഞ്ഞു. അതേസമയം അവസാന ഓവര് വരെ നീണ്ട ആവേശകരമായ മത്സരത്തില് ചെന്നൈയെ തോല്പ്പിച്ച് ഡല്ഹി ക്യാപ്പിറ്റല്സ് പോയന്റ് പട്ടികയില് ഒന്നാമതെത്തി. മത്സരത്തില് 27 പന്തുകളില് നിന്ന് 18 റണ്സ് മാത്രമാണ് ധോണിക്ക് നേടാനായത്. ഒരു ബൗണ്ടറി പോലും ഇന്നിംഗ്സില് ഉണ്ടായിരുന്നില്ല. ടോസ് നഷ്ടമായി ആദ്യം ബാറ്റ് ചെയ്ത ചെന്നൈ 20 ഓവറില് അഞ്ച് വിക്കറ്റ് നഷ്ടത്തില് 136 റണ്സാണ് നേടിയത്. 43 പന്തില് 55 റണ്സെടുത്ത അമ്ബാട്ടി റായ്ഡുവാണ് ചെന്നൈയുടെ ടോപ് സ്കോറര്. ഡല്ഹിക്കായി അക്സര് പട്ടേല് രണ്ട് വിക്കറ്റെടുത്തു. 137 റണ്സ് വിജയലക്ഷ്യം പിന്തുടര്ന്ന ഡല്ഹി രണ്ട് പന്ത് ബാക്കി നില്ക്കെയാണ് വിജയത്തിലെത്തിയത്. 39 റണ്സെടുത്ത ശിഖര് ധവാനാണ് ഡല്ഹിയുടെ ടോപ് സ്കോറര്. വാലറ്റത്ത് ഷിമ്രോണ് ഹെറ്റ്മെയര്18 പന്തില് 28 നടത്തിയ പോരാട്ടമാണ് മത്സരം വിജയിക്കാന് ഡല്ഹിയെ സഹായിച്ചത്. ജയത്തോടെ 20 പോയിന്റുമായി ഡല്ഹി ഒന്നാം സ്ഥാനത്തെത്തി. 18 പോയിന്്റുള്ള ചെന്നൈ പട്ടികയില് രണ്ടാം സ്ഥാനത്താണ്